સાધુ તો ચલતા ભલા, આ યુક્તિને રૂદ્રેશ્વર જાગીર આશ્રમનાં મહંત ઇન્દ્રભારતીબાપુએ સાર્થક કરી છે. સંતો-મહંતોનું પોતાનું કશું હોતું નથી, જે છે તે સમાજ અને રાષ્ટ્રનું છે. ઇન્દ્રભારતીબાપુ ક્રાંતિકારી સંત તરીકે પણ ઓળખાય છે. પરંતુ તાજેતરમાં તેની દિલેરીનો કિસ્સો સામે આવ્યો છે. વાત જાણે એવી છે કે, વર્ષ 2004માં ઇન્દ્રભારતીબાપુનાં રાજકોટનાં સેવક રસિકલાલ એન્ડ કંપનીનાં મોભીએ સાસણ નજીક 27 વિદ્યા જમીન દાનમાં આપી હતી. રસિકલાલ એન્ડ કંપનીનાં વ્યવસાયમાં ખોટી આવી. સેવક પરિવારે મિલ્કત વેચીને કરજ ભરી દીધું હતું. રસિકલાલ એન્ડ કંપનીનો કપરો સમય આવી ગયો. આ વાતની જાણ ઇન્દ્રભારતીબાપુને થઇ. ત્યારે શ્રાવણ માસમાં દાનમાં આપેલી જમીનમાં અનુષ્ઠાન સહિતનાં કાર્યક્રમ કરવામાં આવ્યાંહતાં. શ્રાવણ માસનાં અંતિમ દિવસે લોકડાયરાનું આયોજન હતું. ડાયરો પૂર્ણ થતા ઇન્દ્રભારતી બાપુએ મહત્વની જાહેરાત કરી. વર્ષ 2007માં આ ભુમી ઉપર મે અનુષ્ઠાન કર્યુ હતું. રાજકોટનાં રસિકલાલ અેન્ડ કંપનીનાં મોભીએ આ જમીન 2004માં મને સોંપી હતી. ત્યારે તેની કંપનીની જાહોજલાલી હતી. જેમ સમુદ્રની અંદર ઓટ અને ભરતી આવે છે, તેવી રીતે તે વ્યક્તિને ઘંધાની અંદર પણ થોડી ઓટ આવી. સમાજમાં જે દેવું હતું તે, બધું વેચી ચુકવી દીધું.આ જગ્યા એમણે મને દાન દીધી હતી. આ જગ્યા આજે હું તેમને પાછી આપુ છું.ત્યારે લાખોની કિંમત હતી આજે કરોડોની કિંમત છે.